එහි අවසාන ප්‍රතිඵලය ලෙස 1962 පෙබරවාරි 26 වැනිදා මැදියම් රැයේ සිරිමාවෝ අගමැතිනිය වෙතින් නිවේදනයක් නිකුත් විය. එංගලන්තයේ මහ රැජිනගේ ලංකා ආණ්ඩුව විසින් යෝජනා කරන පරිදි, සර් ඔලිවර් ගුණතිලකගෙන් පසුව, ලංකාවේ අග්‍රාණ්ඩුකාරයා ලෙස විලියම් ගොපල්ලව පත්කිරීමට එංගලන්තයේ මහ රැජිනගේ කාරුණික එකඟත්වය පළවී ඇති බව එම නිවේදනයේ සඳහන් විය. එම පත්වීම 1962 මාර්තු 20 වැනිදා සිට වලංගු බව ද එම නිවේදනයේ සඳහන් විය. මෙහි විශේෂ්වය වන්නේ එම වේලාවටම බකිංහැම් මාලිගය විසින් ද එයාකාර නිවේදනයක් නිකුත් කරනු ලැබීමය. ඩොමීනියන් තත්ත්වය යටතේ ලංකාවේ පරිපාලන කටයුතු සිදු කෙරුණේ එලෙසින්ය. සෑම හමුදා, පොලිස් නිලධාරීන්ගේ නිල ඇඳුමෙහි බ්‍රිතාන්‍ය රාජ්‍ය ලාංඡනය අනිවාර්ය විය. යුද හමුදා නිලධාරියකු නිල ඇඳුමෙන් සැරැසී සිටී නම් තද වැස්සකදීවත් හිසට ඉහළින් කුඩයක් ඔසවාගෙන සිටීම තහනම් විය. එය බ්‍රිතාන්‍ය රාජ්‍යත්වය සංකේතවත් කළ ඔටුන්නට සිදුකරන අගෞරවයක් ලෙස සැලකුණි. හැත්තෑවේ මැතිවරණයෙන් සමගි පෙරමුණට, තුනෙන් දෙකක බලයක් සහිත රජයක් පිහිටුවීමට අවස්ථාව ලැබුණි.
අවසාන නිවෙිදනය නිකුත් කළ අගමැතිනිය කවුද?
සිරිමාවෝ